|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Γράφοντας μια ιστορία με τη**  **χρήση θεατρικών τεχνικών** | Οι μαθητές/τριες θα μπορούν:   * να συγγράφουν μια ιστορία * να δραματοποιούν μια ιστορία με τη χρήση τεχνικών του   Δράματος/Θεάτρου   * να ασκούν θετική και αιτιολογημένη κριτική για τις παρουσιάσεις των συμμαθητών/τριών τους. * να αποδέχονται κριτική, να υποστηρίζουν το   έργο τους, να ελέγχουν πιθανά λάθη και να τα βελτιώνουν   * να αποτυπώνουν φωτογραφικά τα σημαντικότερα στιγμιότυπα μιας ιστορίας. |
| **Δραστηριότητες – (ενδεικτικές)** |
| **Α. Τα 6 στοιχεία μιας ιστορίας**  Κάθε ομάδα θα δημιουργήσει το δικό της παραμύθι με οδηγό το **Φύλλο Εργασίας 3**.  Ο/Η εκπαιδευτικός εξηγεί ποια είναι τα 6 βασικά στοιχεία μιας ιστορίας και πώς μπορούν να συμπληρώσουν οι μαθητές/τριες τον πίνακα του Φύλλου Εργασίας 3 (βλ. Παράρτημα). Οι μαθητές/τριες, αν το επιθυμούν, μπορούν να ζωγραφίσουν στα κουτάκια στο Φύλλο Εργασίας.  **Β. Η ιστορία σε παγωμένες εικόνες**  Κάθε ομάδα προετοιμάζει την παρουσίαση της ιστορίας της με μια σειρά παγωμένων εικόνων. Οι μαθητές/τριες μπορούν να χρησιμοποιήσουν αντικείμενα, αξεσουάρ (π.χ. καρέκλες, πανιά, καπέλα, μάσκες) και ό,τι άλλο είναι διαθέσιμο για να αναπαραστήσουν τους ήρωες και τον τόπο δράσης.  Ένα μέλος της ομάδας συνδέει τις παγωμένες εικόνες με αφήγηση και κάνει «ανίχνευση σκέψεων» στους ήρωες. Οι παγωμένες εικόνες ζωντανεύουν με έναν σύντομο αυτοσχεδιασμό.  **Γ. Παρουσίαση**  Οι ομάδες παρουσιάζουν στην ολομέλεια τις παγωμένες εικόνες. Ακολουθεί αναστοχαστική συζήτηση για κάθε ομάδα, με βάση τα ερωτήματα:  α. η ιστορία έχει αρχή, μέση και τέλος;  β. είναι ξεκάθαρη η δράση των ηρώων;  γ. η ανίχνευση σκέψεων φανερώνει τα κίνητρά τους;  δ. ποιο θα μπορούσε να είναι ένα εναλλακτικό τέλος της ιστορίας;  **Δ. Καταγραφή**  Οι ομάδες καταγράφουν στο ημερολόγιο δράσης την αφήγηση, τους διαλόγους, την ανίχνευση σκέψεων και το εναλλακτικό τέλος της ιστορίας. Επίσης, φωτογραφίζουν τις παγωμένες εικόνες για να τις χρησιμοποιήσουν τις φωτογραφίες σε επόμενο εργαστήριο. |