# ΦΥΛΛΟ ΕΡΓΑΣΙΑΣ 5 –Δημιουργώντας ένα έντυπο βιβλίο

Για να δημιουργήσετε ένα έντυπο βιβλίο ακολουθήστε τα παρακάτω βήματα

# ΕΠΙΜΕΛΗΤΗΣ - ΓΡΑΦΙΣΤΑΣ – ΕΙΚΟΝΟΓΡΑΦΟΣ

1. Χρησιμοποιήστε το αρχείο Word από το Εργαστήριο 4, όπου καταγράψατε το παραμύθι σας. Ελέγξτε αν υπάρχουν ορθογραφικά ή συντακτικά λάθη.
2. Ορίστε περιθώρια σελίδας δεξιά και αριστερά 3 εκατοστά. Επιλέξτε όλο το κείμενο και ορίστε μια γραμματοσειρά ευανάγνωστη, μέγεθος 14 και διάστιχο 1,5.
3. Ορίστε σε ποια σημεία του βιβλίου σας θα τοποθετήσετε τις εικόνες. Μπορείτε να χρησιμοποιήσετε τις επεξεργασμένες φωτογραφίες από το Εργαστήριο 3.

Εναλλακτικά δημιουργήστε νέες εικόνες ζωγραφίζοντας στιγμιότυπα από τη δράση του παραμυθιού, φωτογραφίστε, αποθηκεύστε και εισάγετε στο κείμενο.

1. Ζωγραφίστε ένα σκίτσο για το εξώφυλλο του βιβλίου.
2. Εισάγετε αριθμό σελίδων στο κάτω μέρος, στο κέντρο της σελίδας.
3. Σε άλλο αρχείο διαμορφώστε το εξώφυλλο και το οπισθόφυλλο.

* Προσθέστε τα απαραίτητα στοιχεία στο εξώφυλλο –ΤΙΤΛΟΣ, ΣΥΓΓΡΑΦΕΑΣ, ΕΙΚΟΝΟΓΡΑΦΟΣ- ΕΚΔΟΤΙΚΟΣ ΟΙΚΟΣ - ΛΟΓΟΤΥΠΟΣ. Αφήστε χώρο για την εικόνα. Χρησιμοποιήστε μεγάλο μέγεθος γραμματοσειράς για τον τίτλο.
* Προσθέστε τα απαραίτητα στοιχεία στο οπισθόφυλλο – ΛΙΓΑ ΛΟΓΙΑ ΓΙΑ ΤΗΝ ΙΣΤΟΡΙΑ – ISBN.

# ΤΥΠΟΓΡΑΦΟΣ - ΒΙΒΛΙΟΔΕΤΗΣ

1. Εκτυπώστε το βιβλίο με επιλογή Εκτύπωση και στις δύο πλευρές και τοποθετήστε τα φύλλα με τη σειρά
2. Εκτυπώστε το εξώφυλλο και το οπισθόφυλλο σε χρωματιστά χαρτόνια Α4
3. Κολλήστε τη ζωγραφιά του εξώφυλλου
4. Τοποθετήστε το εξώφυλλο και το οπισθόφυλλο στην αρχή και το τέλος του βιβλίου και συρράψτε σε 3 σημεία, περίπου μισό εκατοστό από την άκρη
5. Κόψτε μια λωρίδα χαρτόνι από χρωματιστό Α4 περίπου 2,5 εκατοστά πλάτος και μήκος όσο είναι η σελίδα Α4. Διπλώστε τη λωρίδα κατά μήκος και κολλήστε την στην άκρη του βιβλίου για να δημιουργήσετε τη ράχη του.
6. Εναλλακτικά μπορείτε να χρησιμοποιήσετε χρωματιστή χαρτοταινία (washi tape)

**TO ΒΙΒΛΙΟ ΣΑΣ ΕΙΝΑΙ ΕΤΟΙΜΟ!**

**Δημιουργήστε τόσα αντίτυπα όσα είναι και τα μέλη της ομάδας σας.**

**Μην ξεχάσετε να παραγάγετε ένα παραπάνω αντίτυπο για τη βιβλιοθήκη του σχολείου.**